मुरब्बा बनाने के लिए ऐसा फल उपयुक्त होता है जिसका गुदा पिला होने लगे अर्थात फल पकने की प्रथम अवस्था में हो | बेल का छिलका कड़ा होने के कारण इसे चाकू से आसानी से नहीं छिला जा सकता | इसलिए इसे आरी से लगभग एक इंच मोटे गोल टुकड़ों में काट लीजिए | फिर बाहर का छिलका चाकू से उतार लीजिए | इन्हें पानी से धोने पर चिपचिपाहट दूर हो जाती है | अब टुकड़ों को अच्छी तरह गोद लीजिए तथा इसके बाद इन्हें 10 – 15 मिनट तक पानी में उबालकर मुलायम कर दीजिए तथा ऊपर बताई गई विधि के अनुसार मुरब्बा तैयार कर लीजिए |